《天寿节龙翔寺习仪次韵铦上人》
元代·丁复

彤扉笳鼓群公集，乌府冠裳百辟仪。金甲绕缠龙拥座，綵章掀舞凤交旗。

九天空阔苍云杳，四海升平白日迟。皓首南邦无变化，何由一息向天池。

作者简介：元台州天台人，字仲容。仁宗延祐初游京师。被荐，不仕，放情诗酒。晚年侨居金陵。其诗自然俊逸，不事雕琢。有《桧亭集》。